Uznesenie Okresného súdu Lučenec sp. zn. 5P/72/2024 z 26. 9. 2024
Uznesenie Okresného súdu Lučenec z 26. septembra 2024, sp. zn. 5P/72/2024, ECLI:SK:OSLC:2024:6624201977.2
Súd: Okresný súd Lučenec
Spisová značka: 5P/72/2024
ECLI: ECLI:SK:OSLC:2024:6624201977.2
Dátum vydania: 26. 9. 2024
Forma: Uznesenie
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Lučenec 5P/72/2024 6624201977 26. 09. 2024 JUDr. Lucia Šupenová ECLI:SK:OSLC:2024:6624201977.2
Uznesenie Okresný súd Lučenec vo veci starostlivosti o maloleté detí: A. B., nar. XX.XX.XXXX, t.č. umiestnené: Centrum pre deti a rodiny B., C. XXX, XXX XX B., dieťa rodičov: matka A. B., nar. XX.XX.XXXX, umrela dňa XX.XX.XXXX, otec D. E., nar. XX.XX.XXXX, trvale bytom: F. G., XXX XX G., štátny občan SR a H. G., nar. XX.XX.XXXX, dieťa rodičov: mal. matka A. B., nar. XX.XX.XXXX, t.č. umiestnené: Centrum pre deti a rodiny B., C. XXX, XXX XX B., otec H. G., nar. XX.XX.XXXX, trvale bytom: A. XXX, XXX XX D. E., štátny občan SR, o návrhu navrhovateľov: F. G., nar. XX.XX.XXXX, trvale bytom A. XXX, XXX XX D. E., štátny občan SR a E. G., nar. XX.XX.XXXX, trvale bytom: A. XXX, XXX XX D. E., štátny občan SR, o zverenie maloletých detí do pestúnskej starostlivosti, takto rozhodol: I. Súd konanie z a s t a v u j e. II. Žiaden z účastníkov n e m á nárok na náhradu trov konania. odôvodnenie: 1. Okresnému súdu Lučenec (ďalej len „súd“) bolo dňa 15.04.2024 doručené podanie navrhovateľov, ktorým žiadajú o zverenie maloletého dieťaťa: A. B., nar. XX.XX.XXXX do svojej pestúnskej starostlivosti. 2. Navrhovatelia podaním zo dňa 10.06.2024 doplnili svoj návrh tak, že žiadajú zveriť do pestúnskej starostlivosti aj mal. H. B. nar. XX.XX.XXXX, ktorý je synom mal. matky A. B., nar. XX.XX.XXXX a otca H. G., nar. XX.XX.XXXX. 3. Dňa 29.07.2024 bol tunajšiemu súdu doručený návrh na späťvzatie, z dôvodu, že navrhovatelia podajú návrh na náhradnú osobnú starostlivosť pre A. B. a pre mal. H. B.. 4. Podľa § 29 ods. 1, 2 a 3 zák. č. 161/2015 Z. z. Civilný mimosporový poriadok (ďalej len „CMP“) navrhovateľ môže počas konania zobrať návrh na začatie konania späť, a to celkom alebo sčasti. Ak je návrh vzatý späť celkom, súd konanie zastaví. Ak je návrh vzatý späť sčasti, súd konanie v tejto časti zastaví. Súd konanie nezastaví, ak sa mohlo začať aj bez návrhu a je potrebné v konaní pokračovať. Súd konanie nezastaví, ak niektorý z účastníkov so späťvzatím návrhu z vážnych dôvodov nesúhlasí. 5. Vzhľadom k tomu, že vzali navrhovatelia návrh späť, súd konanie v zmysle § 29 ods. 1 CMP zastavil. 6. O náhrade trov konania súd rozhodol podľa § 52 CMP v zmysle ktorého žiaden účastníkov nemá nárok na náhradu trov konania, ak tento zákon neustanovuje inak.
Poučenie: Proti tomuto uzneseniu j e p r í p u s t n é odvolanie, ktoré sa podáva v lehote 15 dní odo dňa doručenia, prostredníctvom Okresného súdu Lučenec na Krajský súd Žilina, a to písomne. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Podľa § 62 ods. 1, 2 CMP, je odvolanie možné odôvodniť aj tým, že súd prvej inštancie nesprávne alebo neúplne zistil skutočný stav veci. Odvolacie dôvody možno meniť a dopĺňať až do rozhodnutia o odvolaní. Podľa § 63 CMP, v odvolacom konaní možno uvádzať nové skutkové tvrdenia a predkladať nové dôkazné návrhy. Podľa § 64 CMP, zmena návrhu na začatie konania je v odvolacom konaní prípustná. Podľa § 65 CMP, odvolací súd nie je viazaný rozsahom odvolania vo veciach, v ktorých možno začať konanie aj bez návrhu. Podľa § 66 CMP, odvolací súd nie je odvolacími dôvodmi viazaný. Podľa § 67 CMP, na vady konania pred súdom prvej inštancie prihliada odvolací súd, len ak mali za následok nesprávne rozhodnutie vo veci.

